**Ստեֆանիա Ջանինի** (իտալ.՝ Stefania Giannini, նոյեմբերի 18, 1960(1960-11-18), Լուկա, Տոսկանա, Իտալիա), իտալացի լեզվաբան, դիվերգենցիայի մասնագետ, սենատոր (2013 թվականից), Ռենցիի կառավարության կրթության, համալսարանների և գիտական հետազոտությունների նախարար (2014-2016)։

Կենսագրություն
--------------

### Գիտական գործունեություն

1991 թվականին Պերուջայի՝ արտասահմանցիների համաար նախատեսված համալսարանի դիվերգենցիայի և լեզվաբանության բաժնում դարձել է անդյունկտ-պրոֆեսոր (Professore Associato), 1992-1994 թվականներին գլխավորել է նույն համալսարանի հնչյունաբանության և հնչույթաբանության ամբիոնը, 1994-1998 թվականներին՝ հանրալեզվաբանության ամբիոնը։ 1999 թվականին դարձել է դիվերգենցիայի և լեզվաբանության իսկական պրոֆեսոր և նույն թվականին գլխավորել է ընդհանուր լեզվաբանության նոր ամբիոնը, 2004-2013 թվականներին եղել է նույն համալսարանի ռեկտոր։

### Քաղաքական գործունեության սկիզբ

2013 թվականի փետրվարի 24-ին Տոսկանայից ընտրվել է Սենատում։ 2013 թվականի մարտի 19-ից մինչև 2013 թվականի դեկտեմբերի 9-ը (2013 թվականի նոյեմբերի 27-ից խմբակցությունը կոչվել է «Իտալիայի համար») եղել է «Քաղաքացիական ընտրություն Իտալիայի համար» (*Scelta Civica per l’Italia*) խմբակցության քարտուղար, խմբակցության պառակտումից հետո՝ 2013 թվականի դեկտեմբերի 10-ին, դարձել է «Քաղաքացիական ընտրություն Մոնտիի հետ հանուն Իտալիայի» խմբակցության քարտուղար, որը 2013 թվականի դեկտեմբերի 13-ից կոչվում է «Քաղաքացիական ընտրություն Իտալիայի համար»։ 2013 թվականի մայիսի 7-ից Սենատի 7-րդ մշտական հանձնաժողովի անդամ է (հանրային կրթության, մշակույթի հարցերով), 2013 թվականի հուլիսի 19-ից՝ մանկության և պատանեկության հարցերով խորհրդարանական հանձնաժողովի անդամ, 2013 թվականի հուլիսի 4-ից մինչև հոկտեմբերի 21-ը՝ Կենտրոնական եվրոպական նախաձեռնության խորհրդարանական ասամբլեայում իտալական խորհրդարանական պատվիրակության անդամ, 2013 թվականի հոկտեմբերի 22-ից գլխավորում Է պատվիրակությունը, 2013 թվականի հունիսի 5-ից՝ արտասահմանում իտալացիների գործերի կոմիտեի անդամ։

2013 թվականի նոյեմբերի 16-ին «Քաղաքացիական ընտրություն» կուսակցության ասամբլեայում ընտրվել է կուսակցության քարտուղար և քաղաքական համակարգող։ 2014 թվականի հունիսի 4-ին՝ 2014 թվականի եվրոպական ընտրություններում «Քաղաքացիական ընտրության» ձախողումից հետո (կուսակցությունը ոչ մի մանդատ չի ստացել), հայտարարել է կուսակցության քաղաքական համակարգողի և Սենատում խմբակցության քարտուղարի պաշտոններից պաշտոնաթողության մասին։

### Ռենցիի կառավարությունում կրթության, համալսարանների և գիտական հետազոտությունների նախարար

Ստեֆանիա Ջանինին (աջից) և Ռենցիի կառավարության այլ անդամներն Իրանում՝ 2016 թվականի ապրիլի 12-ին՝ երկրի հոգևոր առաջնորդ Ալի Խամենեիի մոտ, ընդունելության ժամանակ
2014 թվականի փետրվարի 22-ին ընդգրկվել է Ռենցիի կառավարության կազմում՝ որպես կրթության, համալսարանների և գիտական հետազոտությունների նախարար։

2014 թվականի մայիսի 20-ին Ջանինին հայտարարել է Իտալիայի բարձրագույն ուսումնական հաստատություններում ընդգրկվելու նոր կանոնների ներդրման մասին. ընդունելության քննությունները վերացվում են, դիմորդի ընդունման մասին որոշումն ընդունվում է ուսուցման առաջին տարվա արդյունքներով։

2014 թվականի օգոստոսի 18-ին Ջանինին գրավել է ողջ Իտալիայի ուշադրությունը՝ մերժելով Տոսկանայի Ֆորտե դեի Մարմիի քաղաքային համայնքի քաղաքապետի առաջարկը, այն է՝ տեղափոխել դպրոցներում պարապմունքների սկիզբը և ուսումնական տարին սկսել դպրոցական էքսկուրսիաներից՝ որպես զբոսաշրջության ոլորտի ճգնաժամային վիճակի հաղթահարման միջոց։

2015 թվականի մարտի 12-ին կառավարությունը հավանություն է տվել դպրոցի բարեփոխման մասին օրինագծին, որը ստացել Է «La buona scuola» (Լավ դպրոց) անվանումը, 2015 թվականի հուլիսի 9-ին Պատգամավորների պալատը հավանություն է տվել այն վերջնական խմբագրությամբ։

2016 թվականի դեկտեմբերի 12-ին՝ Մատեո Ռենցիի հրաժարականից հետո, կազմավորվել է Ջենտիլոնիի կառավարությունը, որում Ջանինին ոչ մի պաշտոն չի ստացել։

### Անցում Դեմոկրատական կուսակցություն

2015 թվականի փետրվարի 7-ին գտնվելով Միլանում, որտեղ ավարտվել էր 2015 թվականի Համաշխարհային ցուցահանդեսի նախապատրաստությունը, Ջանինին հայտարարել Է Դեմոկրատական կուսակցություն անցնելու մասին (զուգահեռ նույն անցումը կատարել է Կառլո Կալենդան)։ Ընդ որում՝ նա Մարիո Մոնտիին, որը 2013 թվականին հեռացել էր քաղաքացիական ընտրությունից, մեղադրել է 2014 թվականի եվրոպական ընտրություններում կուսակցության ձախողման և նրա քաղաքական հեռանկարները կորցնելու մեջ։

Պարգևներ
--------

«Իտալիայի Հանրապետությանը մատուցած ծառայությունների համար» շքանշանի Մեծ սպա (2011 թվականի փետրվարի 28)։

Քննադատություն
--------------

2014 թվականի մարտի 17-ին Ֆինանսական գվարդիան սկսել է Պերուջայի օտարերկրացիների համար համալսարանի ռեկտորատի փաստաթղթերի ստուգումը նրա նախկին ռեկտոր Ստեֆանիա Ջանինիի դեմ հետաքննության շրջանակներում՝ պետությանը 525 հազար եվրո չափով վնաս հասցնելու կասկածանքով, ինչը կապված է համալսարանին կից խոհարարական դպրոցի ստեղծման հետ։ 2014 թվականի դեկտեմբերի 9-ին Ջանինին դատարան էր կանչվել պետությանը 420 հազար եվրոյի չափով վնաս հասցնելու մեղադրանքով։ Քննության պնդմամբ 2008 թվականի ապրիլի 8-ին ռեկտոր Ջանինին համալսարանի տնօրենների խորհրդին առաջարկել էր Սկորտիչիի համալսարանի տարածքները հանձնել 432 քառակուսի մետր մակերեսով։ Ֆոլինյոյի «Il circo del gusto» ընկերությունը նպատակ է ունեցել կազմակերպել իտալական խոհարարական արվեստի հիշյալ դպրոցը, սակայն մինչև 2010 թվականի հունիսը այդ տարածքները չեն օգտագործվել, իսկ հետագայում՝ 2011 թվականի ապրիլից մինչև օգոստոս, ընկերությունը համալսարանին չի վճարել սահմանված գումարները։

2014 թվականի փետրվարի 24-ին «il Tempo» թերթը հրապարակել է Ավգուստո Պարբոնիի հոդվածը, որտեղ ասվում էր, որ 2011 թվականի նոյեմբերի 8-ին ռեկտոր Ջանինին Բրյուսել էր թռչում հայտնի կատակերգու և դերասան Ռոբերտո Բենինյիի հետ, որը Եվրոպական խորհրդարանում՝ Իտալիայի միավորման 150-ամյակին նվիրված շրջագայության շրջանակներում, հանդես էր գալիս Դանթեի ստեղծագործության մասին իր թատերականացված դասախոսություններով։ Լրագրողի պնդմամբ 16 400 եվրո արժողությամբ «Falcon 20» մասնավոր ինքնաթիռի թռիչքը վճարել է Պերուջայի համալսարանը։

Ծանոթագրություններ
------------------

1. 1 2 3 4  senato.it (իտալ.)
2. 1 2  OPAC SBN (իտալ.)
3. ↑  «Chi è Stefania Giannini, il nuovo ministro dell'Istruzione» (իտալերեն). Corriere dell’Università. Վերցված է 2014 թ․ մարտի 3-ին.
4. ↑  «Scheda di attività (XVII Legislatura): Stefania GIANNINI» (իտալերեն). Senato della Repubblica. Վերցված է 2014 թ․ մարտի 3-ին.
5. ↑  «Scelta civica, è scissione. Giannini nuovo segretario, Bombassei presidente» (իտալերեն). la Repubblica. 2013 թ․ նոյեմբերի 16. Վերցված է 2014 թ․ մարտի 3-ին.
6. ↑  «Caos Scelta Civica. Giannini e Romano lasciano, Balduzzi reggente» (իտալերեն). la Repubblica. 2014 թ․ հունիսի 4. Վերցված է 2014 թ․ հունիսի 4-ին.
7. ↑  «Governo Renzi (dal 22/02/2014)» (իտալերեն). Governo Italiano. Վերցված է 2015 թ․ նոյեմբերի 29-ին.
8. ↑  «Università, addio al test d'ingresso. "Selezione alla fine del primo anno"» (իտալերեն). la Stampa. 2014 թ․ մայիսի 20. Վերցված է 2014 թ․ մայիսի 21-ին.
9. ↑  «Il ministro Giannini: «Nessun posticipo dell'apertura delle scuole»» (իտալերեն). Corriere della Sera. 2014 թ․ օգոստոսի 18. Վերցված է 2014 թ․ օգոստոսի 18-ին.
10. ↑  «No della Giannini all'apertura posticipata delle scuole: "Potrebbe danneggiare le famiglie"» (իտալերեն). la Stampa. 2014 թ․ օգոստոսի 18. Վերցված է 2014 թ․ օգոստոսի 18-ին.
11. ↑  «Riforma scuola, ok cdm. Renzi: 'Camere faranno in tempo in un modo o nell'altro'» (իտալերեն). il Fatto Quotidiano. 2015 թ․ մարտի 12. Վերցված է 2015 թ․ մարտի 15-ին.
12. ↑  Luca Sappino (2015 թ․ մարտի 12). «Scuola, il governo Renzi vara la riforma. Presidi-allenatori e 500 euro bonus ai docenti». *L'Espresso* (իտալերեն). la Repubblica. Վերցված է 2015 թ․ մարտի 15-ին.
13. ↑  «Il ddl Scuola è legge: 277 sì, 173 no. L'ok alla Camera. Proteste in Aula» (իտալերեն). Corriere della Sera. 2015 թ․ հուլիսի 9. Վերցված է 2015 թ․ հուլիսի 9-ին.
14. ↑  Flavia Amabile (2015 թ․ հուլիսի 9). «Super-presidi e assunzioni: cosa prevede la riforma della scuola» (իտալերեն). la Stampa. Վերցված է 2015 թ․ հուլիսի 9-ին.
15. ↑  «Gentiloni ha accettato l'incarico, nasce il suo governo. Alfano agli Esteri, Minniti all'Interno, Boschi sottosegretario» (իտալերեն). la Stampa. 2016 թ․ դեկտեմբերի 12. Վերցված է 2016 թ․ դեկտեմբերի 12-ին.
16. ↑  «Giannini e l'addio a Scelta civica. «È stato Monti ad abbandonarci»» (իտալերեն). Corriere della Sera. 2015 թ․ փետրվարի 7. Վերցված է 2015 թ․ փետրվարի 7-ին.
17. ↑  «Giannini Prof.ssa Stefania». *Dettaglio decorato* (իտալերեն). Presidenza della Repubblica. Վերցված է 2015 թ․ հունվարի 16-ին.
18. ↑  Alessandro Ferrucci (2014 թ․ մարտի 18). «Stefania Giannini, Corte dei conti indaga sulla gestione a Università per stranieri» (իտալերեն). il Fatto Quotidiano. Վերցված է 2015 թ․ փետրվարի 8-ին.
19. ↑  Corrado Zunino (2014 թ․ դեկտեմբերի 10). «Corte dei conti, a giudizio il ministro Giannini: danni per 420mila euro quando era rettore» (իտալերեն). la Repubblica. Վերցված է 2015 թ․ փետրվարի 8-ին.
20. ↑  Augusto Parboni (2014 թ․ փետրվարի 24). «Giannini e Benigni sul jet privato» (իտալերեն). il Tempo. Արխիվացված է օրիգինալից 2015 թ․ փետրվարի 8-ին. Վերցված է 2015 թ․ փետրվարի 8-ին.

Արտաքին հղումներ
----------------

* «Stefania Giannini, la biografia del nuovo ministro dell'istruzione» (իտալերեն). Senza Barcode. Վերցված է 2014 թ․ մարտի 3-ին.
* «STEFANIA GIANNINI: CURRICULUM VITAE» (PDF) (իտալերեն). Università per stranieri di Perugia. Արխիվացված է օրիգինալից (PDF) 2014 թ․ մարտի 5-ին. Վերցված է 2014 թ․ մարտի 3-ին.
* «Stefania Giannini» (իտալերեն). BiografieOnline. Վերցված է 2015 թ․ փետրվարի 7-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ստեֆանիա Ջանինի» հոդվածին։ |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Բառարաններ և հանրագիտարաններ | Treccani |
|  |
| 

|  Չափորոշչային վերահսկողություն |
| --- |
|  |
| BIBSYS: 90564188 · CiNii: DA14861407 · CONOR: 34027363 · GND: 1056461330 · ICCU: CFIV106860 · ISNI: 0000000082461820 · LCCN: n96077004 · NKC: mub2013758665 · NTA: 117333344 · NUKAT: n2003046099 · SUDOC: 102469156 · VIAF: 60814903 · WorldCat VIAF: 60814903 |

 |

 |